CELEX: 62016TA0903
Language: el
Date: 2019-02-14 00:00:00
Title: Υπόθεση T-903/16: Απόφαση του Γενικού Δικαστηρίου της 14ης Φεβρουαρίου 2019 — RE κατά Επιτροπής (Δεδομένα προσωπικού χαρακτήρα — Προστασία των φυσικών προσώπων έναντι της επεξεργασίας των δεδομένων αυτών — Δικαίωμα προσβάσεως στα εν λόγω δεδομένα — Κανονισμός (ΕΚ) 45/2001 — Άρνηση παροχής προσβάσεως — Προσφυγή ακυρώσεως — Επιστολή που παραπέμπει σε προηγούμενη μερική άρνηση προσβάσεως, χωρίς να διενεργείται επανεξέταση — Έννοια της δεκτικής προσφυγής πράξεως κατά το άρθρο 263 ΣΛΕΕ — Έννοια της αμιγώς επιβεβαιωτικής πράξεως — Δυνατότητα εφαρμογής στον τομέα της προσβάσεως σε δεδομένα προσωπικού χαρακτήρα — Νέα και ουσιώδη πραγματικά περιστατικά — Έννομο συμφέρον — Παραδεκτό — Υποχρέωση αιτιολογήσεως)

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/40
            
         
      Απόφαση του Γενικού Δικαστηρίου της 14ης Φεβρουαρίου 2019 — RE κατά Επιτροπής
      (Υπόθεση T-903/16) (1)
      
      (Δεδομένα προσωπικού χαρακτήρα - Προστασία των φυσικών προσώπων έναντι της επεξεργασίας των δεδομένων αυτών - Δικαίωμα προσβάσεως στα εν λόγω δεδομένα - Κανονισμός (ΕΚ) 45/2001 - Άρνηση παροχής προσβάσεως - Προσφυγή ακυρώσεως - Επιστολή που παραπέμπει σε προηγούμενη μερική άρνηση προσβάσεως, χωρίς να διενεργείται επανεξέταση - Έννοια της δεκτικής προσφυγής πράξεως κατά το άρθρο 263 ΣΛΕΕ - Έννοια της αμιγώς επιβεβαιωτικής πράξεως - Δυνατότητα εφαρμογής στον τομέα της προσβάσεως σε δεδομένα προσωπικού χαρακτήρα - Νέα και ουσιώδη πραγματικά περιστατικά - Έννομο συμφέρον - Παραδεκτό - Υποχρέωση αιτιολογήσεως)
      (2019/C 131/45)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: RE (εκπρόσωπος: Σ. Παππάς, δικηγόρος)
      
         Καθής: Ευρωπαϊκή Επιτροπή (εκπρόσωποι: H. Kranenborg και D. Nardi)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση του υπηρεσιακού σημειώματος του διευθυντή της Διεύθυνσης Ασφάλειας της Γενικής Διεύθυνσης Ανθρωπίνων Πόρων και Ασφάλειας της Επιτροπής της 12ης Οκτωβρίου 2016, κατά το μέρος που απορρίπτει την αίτηση του προσφεύγοντος για την παροχή προσβάσεως σε ορισμένα από τα προσωπικού χαρακτήρα δεδομένα του.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει το υπηρεσιακό σημείωμα του διευθυντή της Διεύθυνσης Ασφάλειας της Γενικής Διεύθυνσης Ανθρωπίνων Πόρων και Ασφάλειας της Ευρωπαϊκής Επιτροπής της 12ης Οκτωβρίου 2016, κατά το μέρος που απορρίπτει την αίτηση της 21ης Σεπτεμβρίου 2016 του RE για την παροχή προσβάσεως σε ορισμένα από τα προσωπικού χαρακτήρα δεδομένα του.
                  
               
            
                  2)
               
               
                  
                     Καταδικάζει την Επιτροπή στα δικαστικά έξοδα.
                  
               
            
         (1)  EE C 53 της 20.2.2017.